અમારું દ્રઢપણે એમ માનવું છે કે ફિક્સિંગ ન હોય એ બિલકુલ ઈચ્છવાયોગ્ય નથી. ઇન ફેક્ટ, કોઈ વસ્તુ કે પરિસ્થિતિ ફિક્સ ન હોય ત્યારે (અસમંજસ સ્થિતિ) સમસ્યાઓ સર્જે છે. જેમ કે, કેન્દ્રમાં ગઠબંધન ફિક્સ નથી, એમાં કેટલા અડુકિયા દડુકિયા લાભ લે છે? વિધાનસભામાં માઈકો અને ખુરશીઓ ફિક્સ નથી હોતાં તે કેવા ઉછાળી ઉછાળીને ફેંકે છે? મલ્લિકા શેરાવતની ઉમર ફિક્સ નથી, હવામાન ખાતાની આગાહીઓ ફિક્સ નથી, માયાવતી અને મુલાયમ કઈ બાજુ ઢળશે એ ફિક્સ નથી. એટલે જ જે બાબતો ફિક્સ નથી એની ઉપર પર સટ્ટો રમી શકાતો નથી. આ યુવાધન અને બેકાર લોકો સટ્ટો રમી ટાઈમ પાસ કરે છે તે નવરા હોત તો વધુ નખ્ખોદ ન વાળત?